Aalborg Stiftstidende, 1840-12-08
Aalborg, den 9de December. Det Rygte har udbredt sig her, at Hr. Etatsraad Brink-Seidelin, paa Grund af den Besværlighed, som den fra Januar 1841 indtrædende nye Kasse=Anordning volder i hans Embedsførelse, ikke skal være tilbøielig til at modtage noget nyt paa ham faldende Valg som Deputeret til Stænderforsamlingen. Vi vilde meget beklage, om Rygtet heri talte Sandhed, thi Stænderforsamlingen besidder ubestridt i ham et af sine dygtigste, charakteerselvstændigste og frisindede Medlemmer, hvis Plads saare vanskeligt paa en saa tilfredsstillende Maade vilde kunne lade sig erstatte. At Hr. Brink-Seidelin ogsaa her fra Aalborg - hvis han ikke ved andre tidligere Valg i Kjøbstad-Districterne berøvedes Aalborg som Valgandidat - vilde blive kaaret til første Deputeret, vil vel heller ikke kunne betvivles; thi har end hans Omtale af Underskrifterne paa Skattedevillingspetitionen og deres Inddeeling i bedste Borgere, og Borgere af anden Qvalitet maattet vække Uvillie, saa tør der dog med Føie tiltroes Vælgerne den Tænksomhed, at disse ikke ville lade sig ved et enkelt Feilgreb hilde i deres Dom om en Mand, der i al sin øvrige Færd som Deputeret har lagt saa udmærkede Egenskaber for Dagen og sikkert hos enhver Fædrelandsven maa have ladet opstaae Ønsket og hans Gjenvalg og hans Antagelse af dette Valg. Vi nære derfor ogsaa det Haab, at den hæderværdige Deputerede, selv uagtet den nye, næsten smaaligestænge, og, som vi af Kasse-Embedsmænd have hørt, næsten uudførlige Anordning om Kassevæsenet for denne Classe, af Embedsmænd gjor det saare vanskeligt at udføre nogen Function udenfor sin Embedsyssel: dog vil søge sig sat istand til, hverken af Hensyn til hans Embedsstillings tiltagende Besværlighed eller, saavidt muligt, af andre Hensyn at lade sig afholde fra at overføre sin fortjenstlige Virken, som Stænderdeputeret ogsaa i det nye Sexennium. Ved Omtale af de her forestaaende Valg bør det iøvrigt tillige bemærkes, at, næst Statsraad Brink-Seidelin og Procurator Møller, ogsaa Dhrr. Kjøbmænd Pagh og Dupsen synes at have Meningen for sig som Valgeandidater. Hr. Pagh er udentvivl en af vore indsigtsfuldeste Handlende, og da Stænderforsamlingen er saa aldeles blottet for handelskyndige Mænd og ved de forestaaende Valg vel heller ikke har stor Udsigt til at see Handelens og Jndustriens saa vigtige Grene repræsenterede, maatte idet mindste allerede i denne Henseende Hr. Ps Valg være Stænderforsamlingen tjenligt. Ogsaa Hr. Dupsen er en oplyst Mand, som paa flere Maader har lagt sin Jnteresse for offentlige Anliggender for Dagen. Hvorvidt forøvrigt hver af de nævnte Herrer ere i fuldstændig Besiddelse af de for en StænderDeputeret udfordrende Egenskaber, ville Vælgerne udentvivl, naar Valgtiden nærmer sig, bedre vide at vurdere. Naar denne Tid rykker nærmere, er det ogsaa at haabe, at man vil forene sig om Afholdelsen af Prøvevalg - endskjøndt der paastaaes, fra andre Sider, hvor man helst virker i det Skjulte, at arbeides imod disse Valg - og at man, hvorledes end Valg-Conjuncturerne til denne Tid ville stille sig. vil søge kun at sende Mænd af prøvet Charakteerselvstændighed, Jndsigt og oprigtigt Frisind som Deputerede eller eventualiter som Suppleanter for disse til Stænderforsamlingen.